බලපත්‍ර නොමැතිව මත්පැන් අලෙවි කළ චීන අවන්හල් හිමියෙකුට නඩු නොපරවා සිටීමට රුපියල් 4000ක මුදලක් අල්ලස් ලෙස ලබාගත් බවට චෝදනා ලැබ සිටි පාදුක්ක පොලිසියේ හිටපු ස්ථානාධිපති ආනන්ද ප්‍රදීප් වික්‍රමරත්න මහතා නිදොස් කොට නිදහස් කිරීමට කොළඹ මහාධිකරණ විනිසුරු දේවිකා තෙන්නකෝන් මහත්මිය නියෝග කළාය.නඩුවේ පැමිණිල්ලේ පැවැති පරස්පරතාවන් හේතුකොට විත්තිවාචකයක් නොකැඳවාම විත්තිකරු නිදහස් කිරීමට විනිසුරුවරිය එසේ නියෝග කළාය.2005 නොවැම්බර් මස 11 වැනිදා හෝ ඊට ආසන්න දිනකදී පාදුක්කේදී බලපත්‍ර නොමැතිව රජයේ මත්පැන් විකිණූ ලලිත් ප්‍රේම කුමාර සේනාධීර යන අයට නඩු නොපවරවා සිටීමට පෙළඹවීමක් හෝ ත්‍යාගයක් ලෙස එම මුදල ලබාගත් බවට අල්ලස් හෝ දූෂණ විමර්ශන කොමිසම විසින් විත්තිකරුට එරෙහිව චෝදනා නඟා තිබුණි.නඩුවේ පැමිණිලිකරු හා උපාය දූතයා ලෙස කටයුතු කළ පොලිස් නිලධාරියා ලබාදුන් සාක්කි වල පරස්පරතාවන් ඇති බව සිය තීන්දුවෙන් පෙන්වාදුන් විනිසුරුවරිය විත්තිකරු නිදොස් කොට නිදහස් කිරීමට එසේ නියෝග කළාය..